महाभारत के युद्ध में एक प्रसंग आता है । श्री अर्जुन जी ने प्रण लिया था कि सुर्यास्‍त से पूर्व वे जयद्रथ का वध करेंगे नहीं तो अग्नि में प्रवेश करेंगे । वे प्रभु का चिंतन करते हुये निश्‍चिंत होकर रात्री में सो गये और प्रभु ने उनकी चिंता करते हुये रात्री को अपने सारथी को बुलाया । प्रभु ने अपने सारथी को कहा की कल युद्ध में अदृश्य रूप से प्रभु के रथ को अर्जुन जी के रथ के साथ रखना । अगर सुर्यास्‍त तक अर्जुन जी ने जयद्रथ का वध नहीं किया तो प्रभु स्‍वयं अपना युद्ध नहीं करने का प्रण को भंग कर अपने रथ में बैठ कर जयद्रथ का वध करेंगे और अर्जुन जी का प्रण पूरा कर उनको अग्नि प्रवेश करने से रोकेगे । पूरी योजना अपने सारथी को बताने के बाद उसे विदा कर प्रभु ने सोते हुये अर्जुन जी को उठाया और पुछा कि इतनी विपत्ति में तुम निश्‍चिंत होकर कैसे सो सकते हो । अर्जुन जी का जवाब बड़ा मार्मिक था । वे मुस्‍कराये और बोले कि मैनें आपका (प्रभु का) चिंतन किया है इसलिए निश्‍चिंत होकर सो रहा हूँ क्‍योंकि मेरी चिंता करने का दायित्‍व अब आपका (प्रभु का) हो गया है ।